Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
7 มิ.ย. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้รีบาวด์ต่อเนื่อง ก่อนปิดครึ่งวันเช้าที่ระดับดัชนี 1,743.46 จุด ปรับตัวเพิ่มขึ้นกว่า 5 จุด ด้วยมูลค่าซื้อขายราว 2.6 หมื่นล้านบาท ทั้งนี้ตลาดได้แรงหนุนซื้อกลับจากกลุ่มหลักอย่างพลังงาน (ENERG) กลุ่มพาณิชย์ (COMM) และกลุ่มธนาคาร(BANK) ในครึ่งเช้านี้
มุมมองตลาดช่วงบ่าย: จากกราฟรายวัน ดัชนีฟื้นตัว หลังจากพลิกกลับมายืนเหนือ EMA 200 day ประกอบกับเครื่องมือ RSI ปรับตัวเพิ่มขึ้นยืน Neutral Zone ขณะที่ความแข็งแกร่งของเทรนด์ขาลงชะลอตัวลงจาก ADX ที่ชี้ลงในระดับต่ำกว่า 25% ฉะนั้นมุมมองบ่ายนี้ คาด SET รีบาวด์หาแนวต้านต่อ โดยมีแนวต้าน 1,753 จุด อย่างไรก็ดีเพื่อความไม่ประมาท Stop Loss หากดัชนีกลับมาต่ำกว่า 1,729 จุด
กลยุทธ์ในช่วงบ่าย: นักเก็งกำไรระยะสั้นถือต่อ รอขายแนวต้าน และ Stop Loss หากหลุด 1,729 จุด ส่วนนักลงทุนระยะกลาง คงถือเงินสด
Point of View
แกว่งขึ้นในกรอบแนวโน้มขึ้น! เลือก BANPU จากกราฟรายวัน ราคาแกว่งยก Low ยก High ต่อเนื่อง ทั้งทางเทคนิค Modified Stochastic ยังคงสัญญาณซื้อ %K และ %D ปรับเพิ่มขึ้นต่อเนื่อง มองบวกต่อ BANPU คาดหวังแกว่งตัวไปต่อทดสอบแนวต้าน 22.70 บาท โดยมีแนวรับ 21.60 บาท อย่างไรก็ดี หากหลุด 21.30 บาท ให้ Cut Loss ก่อน